JTS ทำสำเร็จ Q3/59 พลิกมีกำไร จากรายได้สินค้า-บริการหนุน
JTS สุดยอด Q3/59 พลิกมีกำไรอยู่ที่ 21.32 ล้านบาท จากปีก่อนขาดทุน 4.8 ล้านบาท หลังรายได้การขายสินค้าบริการโตโดดเด่น ขณะที่งวด 9 เดือนแรกขาดทุนอยู่ที่ 42.43 ล้านบาท จากปีก่อน ขาดทุนอยู่ที่ 25.60 ล้านบาท
28 ต.ค. 2559

บริษัท จัสมิน เทเลคอม ซิสเต็มส์ จำกัด (มหาชน) หรือ JTS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) พลิกมีกำไรอยู่ที่ 21.32 ล้านบาท หรือมีกำไรสุทธิ 0.03 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 4.8 ล้านบาท หรือมีกำไรสุทธิ 0.007 บาทต่อหุ้น
ทั้งนี้ผลการดำเนินงานที่พลิกมีกำไรเนื่องจาก บริษัทมีรายได้จากการขายสินค้าและบริการเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 42.43 ล้านบาท หรือ 0.06 บาทต่อหุ้น  จากช่วงเดียวกันของปีก่อนที่มีผลขาดทุนสุทธิ 25.60 ล้านบาท หรือ 0.036 บาทต่อหุ้น
 
 
 
 